สวัสดีคะ พอดีว่านู๋เป็นซิฟิลิส ฉีดยาครบ3เข็มแล้ว ค่าคือ1:8 แต่ว่านู๋ฝันเปียก ตื่นมามีน้ำเหนียวที่กางเกง แบบนี้จะส่งผลกับโรคไหมค่ะ ค่าจะขึ้นหรือป่าวค่ะ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัว เพราะสามารถรักษาให้หายได้ด้วยการให้ยาฆ่าเชื้อในกลุ่มเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษา โดยตัวเลข 1:8ก็คือระดับภูมิคุ้มกันต่อซิฟิลิซ ยิ่งตัวเลขด้านหลังมาก ก็แปลว่ายิ่งมีเชื้อมาก หลังรักษาเลขควรลดลงอย่างน้อย 4 เท่า จึงจะเรียกว่าตอบสนองต่อการรักษาการมีน้ำหล่อลื่นออกมาที่อวัยวะเพศ ไม่ส่งผลต่อโรคซิฟิลิซค่ะ แนะนำให้พบแพทย์เพื่อรับการรักษาอย่างถูกต้องเหมาะสม และกลับไปติดตามค่าเลือด หากหายจากซิฟิลิซในครั้งนี้แล้ว ควรป้องกันการเป็นครั้งต่อไปด้วยการมีเพศสัมพันธ์ป้องกันด้วยถุงยางอนามัยทุกครั้ง และไม่เปลี่ยนคู่นอนบ่อยๆค่ะ